Lav et referat af nedenstående tekst:

Tekst:
Som mange seere i aftes kunne konstatere, så er der sket en udskiftning på TV2/Nords sportsredaktion. Journalist Mette Kristensen har overtaget værtsrollen i studiet, efter Mogens Jørgensen i mange år har præsenteret den nordjyske sport om søndagen. Og Mette Kristensen ved om nogen, hvad hun taler om, for hun er vild med sport i alle afskygninger. Især når sporten handler om fodbold, er hun på hjemmebane. Gennem flere år har hun udgjort en del af det bundsolide forsvar på Aalborg Frejas første divisionshold som højre back. - Jeg er glad for at kunne præsentere Mette Kristensen som fast sportsvært. Hun er i forvejen et kendt ansigt på TV2/Nord, ikke mindst senest som vært på vores live-programmer, Fredag Direkte og Sommer Direkte. Hun er som sportsvært også yderst kompetent, siger nyhedschef Jesper Christiansen, TV2/Nord. Sporten på TV2/Nord præsenteres nu fremover af Mette Kristensen og Jenni Boelt.

Referat:
Mette Kristensen er ny sportsvært på TV2/Nord, og hun afløser Mogens Jørgensen på posten.